recon 


lleure educatiu i sociocultural 


El Lleure Educatiu i Sociocultural diem Prou !!! 


Us convoquem el pròxim 17 de juny a les 11h a la concentració a la Plaça Sant 
Jaume en pro del Conveni del Lleure, Educatiu i Sociocultural sota el lema La 
Força del Lleure, un pas endavant en el Conveni 


La passivitat també pot arribar a ser una forma de generar conflicte 


Com us vam explicar a finals de gener, després d'un període en què la negociació del IV 
Conveni Col-lectiu del Lleure Educatiu i Sociocultural va quedar aturada per la COVID-19, 
semblava que aquesta es reprendria amb noves convocatòries de la comissió negociadora. 


Des d'un bon inici, CCOO hem reivindicat la millora de les condicions de treball en general i, 
concretament, : 


Revisió salarial 
Revisió de diferents aspectes , com ara, les categories professionals, els 
permisos, els plusos , la jornada... 


El que ens hem trobat ha sigut una voluntat negociadora nul:la per part de les patronals 
bastida de diferents excuses. Si temps enrere l'excusa per a no negociar era que havíem 
d'esperar que es confirmés "la pujada del preu del menjador", ara ha sigut "el context poc 


estable pel sector motivat per la COVID-19", "la impossibilitat d'assumir nous costos per la 
situació de pandèmia", etc. 


Aquesta manca de voluntat negociadora s'ha posat en relleu no només en què no s'ha 
avançat res en les diferents matèries proposades pels sindicats, sinó també en l'absència 
de resposta a les peticions de convocatòria de la comissió negociadora del conveni fetes 
per la part social. Tot plegat és una falta de respecte a totes les persones que treballen al 
sector. 


La irresponsabilitat de les patronals del sector del Lleure Educatiu i Sociocultural no ens 
deixen cap altra opció que iniciar un període de mobilitzacions i accions administratives i 
jurídiques orientades a redreçar aquesta situació. En aquesta línia, les primeres iniciatives 
que posem en marxa són: 


e Els sindicats presents a la negociació del conveni, a iniciativa de CCOO, hem 
demanat la mediació del Tribunal Laboral de Catalunya per tal de trobar una 
solució a la situació de bloqueig del IV Conveni a què ens han portat les 
patronals. 


e CCOO estem estudiant amb el nostre gabinet jurídic la possibilitat d'interposar 
un conflicte col-lectiu per tal que les empreses del lleure es facin càrrec dels 
complements de les baixes per Covid a fi de cobrar el 10079 del salari tal i com 
estableix el conveni en el seu article 89.2. ...... 


e Alhora, CCOO us convoquem a una concentració a la plaça de Sant Jaume de 
Barcelona el pròxim 17 de juny a les 11 hores. La Generalitat, i les 
administracions en general, han d'entendre que també són responsables de què les 
empreses amb qui liciten els serveis respectin unes condicions de treball dignes pels 
treballadors i treballadores. 


#OFENSIVACCOO 


Ha arribat l'hora de dir prou. 


Salut i lluita, 
Lleure Educatiu i Sociocultural de CCOO 


